Doložka finančných, ekonomických, environmentálnych vplyvov
a vplyvov na zamestnanosť

1.	Odhad dopadov na verejné financie

	Jednorazovo vynaložené finančné prostriedky na zriadenie sekretariátu Rady vo výške cca 1 600 000,- Sk (napr. výpočtová technika, zariadenie kancelárií a pod.). Účelovo vynaložené finančné prostriedky na  mzdy  zamestnancov  sekretariátu 3 200 000,- Sk/ročne, prevádzkové náklady 1 mil. Sk/rok a výdavky na vlastnú činnosti Rady (napr. propagácia bezpečnosti cestnej premávky, dopravná výchova a pod.) sa predpokladajú vo výške cca  17,5 mil. Sk/rok. Výdavky dosiahnú v prvom roku výšku 23,3 mil. Sk. V ďalších rokoch sa predpokladajú výdavky vo výške cca 21,7 mil. Sk. S ohľadom na charakter Rady a jej prierezovosť zastávame názor, že požadované finančné prostriedky bude vhodné vyčleniť z rozpočtových kapitol rezortov, ktorých zástupcovia sú členmi Rady s hlasom rozhodujúcim (viď uznesenie).

2.	Odhad dopadov na obyvateľov, hospodárenie podnikateľskej sféry a iných právnických osôb

Predkladaný návrh má dopad na obyvateľov v podobe zvýšenia bezpečnosti na cestách, zvýšenia ohľaduplnosti vodičov voči chodcom a zraniteľným účastníkom cestnej premávky. 

S ohľadom na hospodárenie podnikateľskej sféry sa očakáva finančná podpora na propagáciu bezpečnosti cestnej premávky nad rámec nárokov kladených na štátny rozpočet z príspevkov poisťovní a ostatných mimovládnych organizácií.

3.	Odhad dopadov na životné prostredie

Predkladaný návrh predpokladá nepriamy dopad na životné prostredie, predovšetkým s ohľadom na zníženie znečistenia prírody pri dopravných nehodách (napr. vytekajúci olej, pohonné látky a pod.).

4.	Odhad dopadov na zamestnanosť

Zriadenie Rady bude mať síce minimálny, avšak pozitívny vplyv na zamestnanosť.